ПРОТОКОЛ № 25
от заседанието на Комисия по правни и институционални въпроси към Пленума на Висшия съдебен съвет, 
проведено на 27 септември 2018 г.

Днес, 27 септември 2018 г., четвъртък от 9.30 ч. в сградата на Висшия съдебен съвет, се проведе заседание на Комисията по правни и институционални въпроси към Пленума на ВСС в състав:

ПРЕДСЕДАТЕЛ:			ЦВЕТИНКА ПАШКУНОВА
ЗАМ. ПРЕДСЕДАТЕЛ:		ГЕОРГИ КУЗМАНОВ - отсъства

ЧЛЕНОВЕ:				СТЕФАН ГРОЗДЕВ
						ВЕРОНИКА ИМОВА
						ПЛАМЕН НАЙДЕНОВ
						АТАНАСКА ДИШЕВА									ДАНИЕЛА МАШЕВА - отсъства
						ЕВГЕНИ ДИКОВ 

На заседанието присъстват Незабравка Стоева – директор на дирекция „Начални и въвеждащо обучение“ в НИП, експертните сътрудници на комисията Мартин Величков – главен експерт – юрисконсулт в дирекция „Правна“, Цветелина Велинова – главен експерт – юрисконсулт в дирекция „Правна“, Аделина Кандова – главен експерт в дирекция „Международна дейност“, Зорница Златева - главен експерт - връзки с обществеността в отдел „Публична комуникация и протокол“ и техническият сътрудник на комисията – Изабела Златкова.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

Включва в дневния ред следните допълнителни точки:

- Въпроси към Комисия по атестирането и конкурсите при съдийската колегия и Комисия по правни и институционални въпроси към Пленума на  Висшия съдебен съвет относно резултати от класиране на кандидати в конкурса за повишаване в длъжност „съдия“ във ВКС – Наказателна колегия, публикувано на 24.07.2018 г.

Д Н Е В Е Н   Р Е Д: 

I. ПРАВНИ ВЪПРОСИ:

               1. ОТНОСНО: Проект за изменение и допълнение на Правилата за организацията и реда за провеждане на изпитите на кандидатите за младши съдии, младши прокурори и младши следователи в края на обучението в НИП

Комисията по правни и институционални въпроси предлага на Пленума на Висшия съдебен съвет на свое заседание на 18.10.2018 г. да вземе следното решение:
ПРОЕКТ

ПЛЕНУМЪТ НА ВИСШИЯ СЪДЕБЕН СЪВЕТ
Р Е Ш И :

		1. На основание чл. 258б от Закона за съдебната власт, ПРИЕМА Правила за организацията и реда за провеждане на изпитите на кандидатите за младши съдии, младши прокурори и младши следователи в края на обучението в НИП, със следните изменения и допълнения в предложения проект:
		1. Премахва се разпоредбата на чл. 8, ал. 6, т. 3.
		2. Чл. 8, ал. 6, т. 2 се изменя и допълва както следва: 
„2. За комисиите по чл. 4 и чл. 5 по двама прокурори.“
		3. В чл. 25 се добавя нова ал. 5 със следното съдържание: „Комисиите по чл. 8 провеждат и отложените изпити по ал.4.“
		4. Досегашната ал. 5 на чл. 25 става ал. 6, а ал. 6 става ал. 7.
2. Правилата да се обнародват в Държавен вестник.

II. МЕЖДУНАРОДНА ДЕЙНОСТ:

2. ОТНОСНО: Покана до членовете на Висшия съдебен съвет от Емил Радев – член на Европейския парламент, за работно посещение в Европейския парламент, което ще се проведе в периода 8-9 октомври 2018 г., в гр. Брюксел, Белгия

Комисията по правни и институционални въпроси предлага на Пленума на Висшия съдебен съвет на свое заседание на 04.10.2018 г. да вземе следното решение:
ПРОЕКТ

ПЛЕНУМЪТ НА ВИСШИЯ СЪДЕБЕН СЪВЕТ
Р Е Ш И :

	     	1. КОМАНДИРОВА за участие в работно посещение в Европейския парламент, по покана на Емил Радев - член на Европейския парламент, за периода 8-9 октомври 2018 г., в гр. Брюксел, Белгия, следните лица:

1.1 Боян Магдалинчев – представляващ ВСС;
1.2 Атанаска Дишева – член на ВСС;
1.3 Гергана Мутафова – член на ВСС;
1.4 Даниела Марчева – член на ВСС;
1.5 Даниела Машева – член на ВСС;
1.6 Драгомир Кояджиков – член на ВСС;
1.7 Йордан Стоев – член на ВСС;
1.8 Калина Чапкънова – член на ВСС;
1.9 Красимир Шекерджиев – член на ВСС;
1.10 Пламен Найденов – член на ВСС;
1.11 Светлана Бошнакова – член на ВСС;
1.12 Цветинка Пашкунова – член на ВСС;
1.13 Силвия Илиева – главен секретар на ВСС

	    	2. ВЪЗЛАГА НА ГЛАВНИЯ СЕКРЕТАР НА ВСС ДА КОМАНДИРОВА Христина Тодорова – директор на дирекция „Международна дейност“, за участие в работно посещение в Европейския парламент, по покана на Емил Радев – член на Европейския парламент, за периода 8-9 октомври 2018 г.  
3. Пътните разходи, както и разходите за настаняване са за сметка на Европейския парламент.  
4. Разходите за дневни пари, както и разходите за медицински застраховки са за сметка на Висшия съдебен съвет. 

3. ОТНОСНО: Командироване на представители на съдебната власт по покана от Националната служба на съдебната власт на Унгария за участие в 6-та конференция „Съдилища и комуникация“, която ще се проведе на 11-12 октомври 2018 г. в гр. Будапеща, Унгария

Комисията по правни и институционални въпроси предлага на Съдийската колегия на Висшия съдебен съвет на свое заседание на 02.10.2018 г. да вземе следното решение:
ПРОЕКТ

СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И :

1. КОМАНДИРОВА за участие в 6-та конференция „Съдилища и комуникация“, за периода 10-13 октомври 2018 г. в гр. Будапеща, Унгария следните двама представители на съдебната власт:

-	……………………………………….; 
-	………………………………………...

 		2. Разходите за нощувки са за сметка на организаторите на конференцията. 
		3. Пътните разходи, разходите за дневни пари за 4 дни и разходите за медицински застраховки са за сметка на Висшия съдебен съвет. 

	4. ОТНОСНО: Молба от Министерство на правосъдието за предоставяне на становище във връзка с предложени изменения в Регламент (ЕО) № l393/2007 на Европейския парламент и на Съвета от 13.11.2002 г. относно връчване в държави членки на съдебни и извънсъдебни документи по граждански или търговски дела („връчване на документи”) и за отмяна на Регламент (ЕО) №1348/2000 на Съвета, и предложение за преразглеждане Регламент (ЕО) №1206/2001 на Съвета от 28 май 2001 относно сътрудничеството между съдилищата на държавите членки при събиране на доказателства по граждански или търговски дела с оглед изготвянето на рамковите позиции

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

4.1.	ОТПРАВЯ МОЛБА до националните лица за контакт по граждански и търговски дела на Националната съдебна мрежа по граждански и търговски дела да представят становище по предложенията за изменения на Регламент (ЕО) №1393/2007 на Европейския парламент и на Съвета от 13.11.2002 г. относно връчване в държави членки на съдебни и извънсъдебни документи по граждански или търговски дела („връчване на документи”) и за отмяна на Регламент (ЕО) №1348/2000  на Съвета, и предложение за преразглеждане Регламент (ЕО) №1206/2001 на Съвета от 28 май 2001 относно сътрудничеството между съдилищата на държавите членки при събиране на доказателства по граждански или търговски дела, както и на Оценката на въздействието им, в рамките на указания срок.
4.2.	ОТПРАВЯ МОЛБА до националните лица за контакт по граждански и търговски дела на Националната съдебна мрежа по граждански и търговски дела да определят магистрати владеещи английски език, които, при необходимост, да участват в консултациите при разглеждането на досиетата на двата регламента и да вземат участие в заседанията.

	5. ОТНОСНО: Информация за провеждане на Първи форум за съдии в областта на интелектуалната собственост, организиран от Световната организация за интелектуална собственост (СОИС) в периода 7-9 ноември в гр. Женева, Швейцария

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

5.1. 	ПРЕПРАЩА материалите до председателите на Върховния касационен съд и Върховен административен съд с молба да определят и командироват съдии за участие във Форума на съдии в областта на интелектуалната собственост на СОИС в периода 7 до 9 ноември 2018 г., както и по тяхна преценка, да определят контактна точка за комуникация със СОИС по провеждането на Форума и във връзка с други дейности, свързани със съдебната система, както и да бъде предоставена съответната информация за контакт. 
5.2.	ОТПРАВЯ молба до председателите на Върховния касационен съд и Върховен административен съд да уведомят Висшия съдебен съвет относно определените участници във Форума, с оглед информиране на Постоянното представителство на Република България в Женева.

	6. ОТНОСНО: Покана за участие в международна конференция на тема „100 години независима съдебна власт в Полша“, организирана от Националния съвет на съдебната власт (НССВ) на Полша, която ще се проведе на 7 декември 2018 г., в гр. Варшава, Полша

Комисията по правни и институционални въпроси предлага на Пленума на Висшия съдебен съвет на свое заседание на 18.10.2018 г. да вземе следното решение:
ПРОЕКТ

ПЛЕНУМЪТ НА ВИСШИЯ СЪДЕБЕН СЪВЕТ
Р Е Ш И :

1. ОПРЕДЕЛЯ И КОМАНДИРОВА за участие в международна конференция на тема „100 години независима съдебна власт в Полша“, организирана от Националния съвет на съдебната власт на Полша, за периода 6-8 декември 2018 г., в гр. Варшава, Полша:

1.1.	Боян Магдалинчев – представляващ ВСС;
1.2.	……………………– преводач от английски на български език и обратно.

2.	Разходите за настаняване на командированото по т. 1.1. лице са за сметка на Националния съвет на съдебната власт на Полша.
3.	Пътните разходи, разходите за дневни пари за три дни, разходите за медицинска застраховка на командированите лица, както разходите за настаняване и хонорар на преводача, са за сметка на Висшия съдебен съвет. 

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

6.1. ПРЕПРАЩА поканата за участие в международна конференция на тема „100 години независима съдебна власт в Полша“, организирана от Националния съвет на съдебната власт (НССВ) на Полша, която ще се проведе на 7 декември 2018 г., в гр. Варшава, Полша до г-жа Цецка Цачева – министър на правосъдието на Република България.
6.2.	ИЗПРАЩА преписката на комисия „Бюджет и финанси” за сведение и по компетентност.

	7. ОТНОСНО: Въпросници на Европейската комисия за ефективност на правосъдието (CEPEJ) за подготовката на Информационното табло на ЕС в областта на правосъдието за 2019 г.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

7.1. ИЗПРАЩА писмото от Министерство на правосъдието, ведно с въпросниците и обяснителните бележки към тях и ПРЕДЛАГА следното примерно разпределение на въпросите към експертните сътрудници на постоянните комисии към пленума и колегиите на ВСС/звена в АВСС за предоставяне на отговор в срок до 5 октомври 2018 г., както следва: 
- Комисия „Бюджет и финанси":  въпроси от 6 до 9 вкл., 13, поле А.2., въпроси от 15.1 до 15.3 вкл., поле А.3., въпрос 208.2. 
- Комисия „Съдебна администрация" към СК на ВСС: въпроси 42, 43, въпрос 52, поле за коментар С.1., 
- Комисия „Професионална квалификация и информационни технологии": въпрос 127, въпрос 208.3 и 208.10 и Въпросника за информационните технологии. 
- Комисия „Съдебна карта, натовареност и съдебна статистика" към СК на ВСС: въпрос 46, въпроси 66 до 81-2., въпроси от 91 до 101 вкл., поле за коментар D.2, въпроси 164, 165 и 167 и поле G.1., въпрос 208.3.
- Комисия „Управление на собствеността" - въпрос 208.3.
- Комисия по правни и институционални въпроси - Дирекция „Правна": 208.4.  

7.2. След получаване на отговорите от съответните експертни сътрудници/ комисии/ звена в АВСС, дирекция „Международна дейност" следва да обобщи отговорите на въпросите на български и английски език от Въпросника за оценяване на съдебните системи (извадка от стандартния въпросник на CEPEJ) – данни за 2017 г., и Въпросника за информационните технологии, и да ги предостави на Комисията по правни и институционални въпроси към Пленума на ВСС за одобрение и изпращане до Министерство на правосъдието. 
7.3. ВЪЗЛАГА на експертите от дирекция „Международна дейност" да информират лицата за контакт от Министерство на правосъдието, че с оглед графика на заседанията на комисиите, колегиите и пленума на ВСС, не е възможно да бъде спазен указаният в писмото срок за предоставяне на отговор (5 октомври 2018 г.).

Забележка: Материалите се намират във Вътрешната поща – дирекция „Международна дейност“ – Въпросници CEPEJ за Информационно табло на ЕС 2019 г.

	8. ОТНОСНО: Доклад от заседание на Неформална среща „Правосъдие и вътрешни работи“, проведено на 13 юли 2018 г. в гр. Инсбрук, Австрия

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

ПРИЕМА ЗА СВЕДЕНИЕ предоставения от Министерство на правосъдието доклад от заседание на Неформална среща „Правосъдие и вътрешни работи“, проведено на 13 юли 2018 г. в гр. Инсбрук, Австрия.

	9. ОТНОСНО: Доклади от проведени международни срещи с участието на членове на Висшия съдебен съвет и съдебни служители

Комисията по правни и институционални въпроси предлага на Пленума на Висшия съдебен съвет на свое заседание на 04.10.2018 г. да вземе следното решение:
ПРОЕКТ

ПЛЕНУМЪТ НА ВИСШИЯ СЪДЕБЕН СЪВЕТ
Р Е Ш И :

1. ПРИЕМА ЗА СВЕДЕНИЕ следните доклади от проведени международни срещи:

1.1 Доклад от Севдалин Мавров и Светлана Бошнакова – членове на ВСС от участие в XIII Конференция на Балканската и Евро-средиземноморска мрежа на съдебните съвети (БЕСМСС), проведена в периода 21-22 юли 2018 г., в гр. Будва, Черна гора.
1.2 Доклад от Анелия Чомакова – главен експерт в дирекция „Информационни технологии и съдебна статистика“ в Администрацията на ВСС и Мария Накова – началник отдел „Международна дейност и протокол“ в Инспектората към ВСС от участие в експертна среща по проект „Electronic Xchange of e-Evidences with e-CODEX” по програма „Правосъдие“, проведена в периода 28-29 юни 2018 г. в гр.Виена, Австрия.
		2. ВЪЗЛАГА на дирекция „Информационни технологии и съдебна статистика“ на АВСС да публикува докладите по т. 1 на Интернет страницата на ВСС, както следва:

2.1 Доклад от Севдалин Мавров и Светлана Бошнакова – членове на ВСС от участие в XIII Конференция на Балканската и Евро-средиземноморска мрежа на съдебните съвети (БЕСМСС), проведена в периода 21-22 юли 2018 г., в гр. Будва, Черна гора в раздел „Международна дейност/Международно сътрудничество/Международни организации/Балканска и Евро-средиземноморска мрежа на съдебните съвети“.
2.2 Доклад от Анелия Чомакова – главен експерт в дирекция „Информационни технологии и съдебна статистика“ в Администрацията на ВСС и Мария Накова – началник отдел „Международна дейност и протокол“ в Инспектората към ВСС от участие в експертна среща по проект „Electronic Xchange of e-Evidences with e-CODEX” по програма „Правосъдие“, проведена в периода 28-29 юни 2018 г. в гр.Виена, Австрия, в раздел „Международна дейност/Доклади, анализи и решения/Доклади от международни срещи“.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

ИЗПРАЩА доклада от Анелия Чомакова – главен експерт в дирекция „Информационни технологии и съдебна статистика“ в Администрацията на ВСС и Мария Накова – началник отдел „Международна дейност и протокол“ в Инспектората към ВСС от участие в експертна среща по проект „Electronic Xchange of e-Evidences with e-CODEX” по програма „Правосъдие“, проведена в периода 28-29 юни 2018 г. в гр.Виена, Австрия на комисия „Професионална квалификация и информационни технологии“ към Пленума на ВСС и членовете на Съвета за координиране действията на органите на съдебната власт по участие в международни проекти и програми, по компетентност.

	10. ОТНОСНО: Информация от Националния институт на правосъдието за командировани от НИП лица.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

10.1. ПРИЕМА ЗА СВЕДЕНИЕ докладите на командировани от Националния институт на правосъдието лица във връзка с техни международни участия.
10.2.	ВЪЗЛАГА на дирекция „Международна дейност“ да актуализира информацията за командированите от НИП лица.

III. ПУБЛИЧНА КОМУНИКАЦИЯ:

	11. ОТНОСНО: Информация във връзка с актуализиране на данните публикувани на интернет сайта на ВСС в подраздел „Лица за контакт с медиите“

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

11.1. ПРИЕМА ЗА СВЕДЕНИЕ информацията във връзка с актуализиране на данните публикувани на интернет сайта на ВСС в раздел „Пресцентър“, подраздел „Лица за контакт с медиите“.
11.2. ВЪЗЛАГА на служителите от отдел „Публична комуникация и протокол“ при постъпване на информация за промени в данните, касаещи магистратите и съдебните служители от съдилищата и прокуратурите, определени за контакт с медиите, да актуализират таблиците на интернет сайта на ВСС, в раздел „Пресцентър“, подраздел „Лица за контакт с медиите“.

	12. ОТНОСНО: Предложение от Комисия „Съдебна администрация“ към Съдийската колегия на ВСС за обезпечаване на съдилищата с щатни бройки за съдебни служители на длъжност „връзки с обществеността“ (решение на Комисия „Съдебна администрация“ към Съдийската колегия на ВСС по протокол № 10/16.07.2018 г.)
 
КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

12.1. ПРИЕМА ЗА СВЕДЕНИЕ извлечението от протокол № 10 от заседанието на Комисия „Съдебна администрация“ към Съдийската колегия на ВСС, проведено на 16.07.2018 г., т. 3.
12.2.	Предлага на Комисия „Съдебна администрация“ към Съдийската колегия на ВСС да се проведе съвместна среща с Комисията по правни и институционални въпроси към Пленума на ВСС на 15 октомври 2018 г., на която да бъдат поканени председателят на ВКС г-н Лозан Панов и председателят на ВАС г-н Георги Чолаков за обсъждане поетапното разкриване на щ. бр. за длъжността „връзки с обществеността“ в съдилищата.
12.3.	ИЗПРАЩА на Комисия „Съдебна администрация“ към Съдийската колегия на ВСС протокола от проведената работна среща на Комисията по правни и институционални въпроси към Пленума на ВСС, Комисия „Съдебна администрация“ към Съдийската колегия на ВСС и административните ръководители на върховните, апелативните, окръжните и специализираните съдилища в Република България.
12.4.	Предлага на Комисия „Съдебна администрация“ към Съдийската колегия на ВСС да внесе Протокола от проведената на 01.02.2018 г. работна среща, ведно с приложените материали, в заседание на Съдийската колегия на ВСС, с предложение за обсъждане съществуването на създадените с решение на Съдийската колегия по протокол № 35/19.09.2017 г. единни пресофиси както и да се уточни мястото на административните и специализираните съдилища в структурата на единните пресофиси.
12.5.	Предлага на Комисия „Съдебна администрация“ към Съдийската колегия на ВСС по компетентност и след съгласуване с Комисия „Бюджет и финанси“ към Пленума на ВСС, да предложи разкриване на една щатна длъжност за съдебен служител „връзки с обществеността“ във Военно-апелативния съд, като назначеният служител отговаря и за всички военни съдилища.
12.6.	 Предлага на Комисия „Съдебна администрация“ към Съдийската колегия на ВСС след съгласуване на варианти със административните ръководители на Апелативен съд – София и Апелативен съд – Пловдив, приоритетно щатни бройки за длъжност „връзки с обществеността“ да бъдат разкрити в поне две окръжни съдилища от Апелативен район Пловдив и три окръжни съдилища от Апелативен район София.
12.7.	Предлага на Комисия „Съдебна администрация“ към Съдийската колегия на ВСС по компетентност и след съгласуване с председателя на ВАС и Комисия „Бюджет и финанси“ към Пленума на ВСС, да предложи разкриване необходимия брой щатни длъжности „връзки с обществеността“ в административните съдилища.

	13. ОТНОСНО: Изменения и допълнения в Правилата за действие на Гражданския съвет от професионални и неправителствени организации към ВСС

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

 ПРИЕМА ЗА ЗАПОЗНАВАНЕ Акт № 97/06.07.2018 г. на Гражданския съвет от професионални и неправителствени организации към ВСС, с който са приети изменения и допълнения на Правилата за действието му, в сила от 06.07.2018 г. 

IV. ПРАВНИ ВЪПРОСИ:
	
	14. ОТНОСНО: Становище от административния ръководител на Районен съд – Айтос във връзка с изменение на Класификатора на длъжностите в администрацията на съдилищата

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

ПРИЕМА ЗА СВЕДЕНИЕ становище от административния ръководител на Районен съд – Айтос във връзка с изменение на Класификатора на длъжностите в администрацията на съдилищата.

	15. ОТНОСНО: Определяне на представители за участие в работна група към Министерство на правосъдието за изготвяне на проект на Наредба за условията и реда за организиране и осъществяване охраната на съдии, прокурори и следователи

Комисията по правни и институционални въпроси предлага на Пленума на Висшия съдебен съвет на свое заседание на 18.10.2018 г. да вземе следното решение:
ПРОЕКТ

ПЛЕНУМЪТ НА ВИСШИЯ СЪДЕБЕН СЪВЕТ
Р Е Ш И :

ОПРЕДЕЛЯ за участие в работна група към Министерството на правосъдието за изготвяне на проект на Наредба за условията и реда за организиране и осъществяване охраната на съдии, прокурори и следователи, следните лица:

1.1 …………………………………….;
1.2 …………………………………….;

	16. ОТНОСНО: Искане от и.ф. административен ръководител на Районен съд – Пловдив за издаване на указания за във връзка с прилагането на Регламент/ЕС/2016/679 на Европейския парламент и на Съвета от 27.04.2016 г.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

16.1. Изпраща на и.ф. административен ръководител на Районен съд – Пловдив Становище с рег. № НДМСПО-17-192/21.03.2018 г. на Комисията за защита на личните данни /КЗЛД/, съдържащо отговор на част от поставените в искането въпроси. 
16.2. Висшият съдебен съвет не разполага с правомощие да дава обвързващо тълкуване на Закона за защита на личните данни и Регламент/ЕС/2016/679 на Европейския парламент и на Съвета от 27.04.2016 г., поради което изпраща искането по т. 16 на КЗЛД, по компетентност. 

	17. ОТНОСНО: Докладна записка от и.д. началник на о-л „УС“ в д-я „УСВВ“ и гл. експерт – юрисконсулт в д-я „Правна“ в АВСС относно участие на служители от АВСС в заседание на междуведомствена работна група за изготвяне на проект за Наредба за правилата и нормите за безопасност и охрана при проектиране, строителство, реконструкция, модернизация и експлоатация на обектите на съдебната власт по чл. 391, ал. 5 от ЗСВ

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

17.1. Комисия по правни и институционални въпроси ще се произнесе след обсъждане на въпроса на заседание на Комисия „Управление на собствеността“.
17.2.	Решението да се изпрати на Комисия „Управление на собствеността“.

18. ОТНОСНО: Заявление с искане за коригиране на размера на изплатено обезщетение по чл. 225, ал. 1 от ЗСВ

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

Не са налице основания за преразглеждане на решението на административния ръководител на Районен съд – Свиленград относно размера на изплатеното обезщетение по чл. 225, ал. 1 от Закона за съдебната власт. Времето, през което лицето е заемало длъжността „съдия по вписванията“, не е време, прослужено в органите на съдебната власт по смисъла на закона. Изложеното становище няма обвързващ характер, тъй като Висшият съдебен съвет и неговите комисии не разполагат с правомощие да дават задължително тълкуване и указания по прилагането на закона. 

	19. ОТНОСНО: Запитване от административния ръководител на Военен съд – Сливен  във връзка са с за изплащане на обезщетение на съдебен служител, по чл. 354 от Закона за съдебната власт, на съдебен служител при пенсиониране по чл. 68а от КСО за осигурителен стаж и възраст в намален размер

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

На съдебен служител, придобил право на пенсия за осигурителен стаж и възраст в намален по чл. 68а, ал. 1 от Кодекса за социално осигуряване, се изплаща обезщетение при прекратяване на трудовото правоотношение по реда на чл. 345 от Закона за съдебната власт. Изложеното становище няма обвързващ характер, тъй като Висшият съдебен съвет и неговите комисии не разполагат с правомощие да дават задължително тълкуване и указания по прилагането на закона. 

	20. ОТНОСНО: Отчет на министъра на правосъдието относно постъпилите заявления и изплатените обезщетения по реда на глава IIIа от Закона за съдебната власт за периода 01 април 2018 г. – 30 юни 2018 г.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

ИЗПРАЩА отчета на министъра на правосъдието относно постъпилите заявления и изплатените обезщетения по реда на глава IIIa от Закона за съдебната власт за периода  01 април 2018 г. – 30 юни 2018 г. на Дирекция „Дисциплинарна дейност “, по компетентност. 

	21. ОТНОСНО: Писмо от заместника на административния ръководител на Софийски районен съд във връзка с за възникнали проблеми при събиране на съдебни вземания, при изпълнение на Споразумение за сътрудничество за принудително събиране на вземанията на органите на съдебната власт (решение на Комисия „Бюджет и финанси“ към Пленума на ВСС по протокол № 27/16.08.2018 г.)

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

21.1. ИЗПРАЩА на заместника на административния ръководител на Софийски районен съд становище на и.д. началник на отдел „Счетоводство и методология“ в дирекция „Бюджет и финанси“, Администрация на Висшия съдебен съвет. Органите на съдебната власт ще бъдат своевременно уведомявани при постъпване на информация относно промени в списъка на частните съдебни изпълнители, изявили съгласие за събиране на вземанията им. 
21.2. ИЗПРАЩА преписката на Камарата на частните съдебни изпълнители. 

	22. ОТНОСНО: Писмо от Висшия адвокатски съвет във връзка с встъпване в длъжност на новоизбраните членове и изпълнението на задълженията им

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

22.1. Отлагането на съдебните заседания по същество е правораздавателна дейност и не е от компетентността на Висшия съдебен съвет и неговите комисии. 
22.2.	ИЗПРАЩА писмото от Висшия адвокатски съвет на всички съдилища в страната.

	23. ОТНОСНО: Проект на Наредба за придобиване на квалификация по професията „Съдебен служител“ – трета Степен на професионална квалификация /СПК/

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

	Да се уведоми вносителя на проекта на Наредба за придобиване на квалификация по професията „Съдебен служител“ – трета Степен на професионална квалификация /СПК/, че при изработването му не са спазени изискванията на Закона за нормативните актове, като публикуваният доклад не отговаря на изискванията на чл. 28, ал. 2 от ЗНА и не е изготвена предварителна оценка на въздействието на нормативния акт.

	24. ОТНОСНО: Проект на Постановление за приемане на Правилник за прилагане на Закона за защита на лица, застрашени във връзка с наказателното производство

Комисията по правни и институционални въпроси предлага на Пленума на Висшия съдебен съвет на свое заседание на 04.10.2018 г. да вземе следното решение:
ПРОЕКТ

ПЛЕНУМЪТ НА ВИСШИЯ СЪДЕБЕН СЪВЕТ
Р Е Ш И :

	ИЗРАЗЯВА положително становище по проекта на Постановление за приемане на Правилник за прилагане на Закона за защита на лица, застрашени във връзка с наказателното производство на заседание на Пленума на Висшия съдебен съвет. 

	25. ОТНОСНО: Обсъждане и приемане на Проект на Закон за изменение и допълнение на Глава шестнадесета, раздел пети от ЗСВ / решение на Комисия „Дисциплинарна дейност и взаимодействие с ИВСС“ към Прокурорската на ВСС по протокол № 23/19.09.2018 г./

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

25.1. ПРИЕМА ЗА СВЕДЕНИЕ  проекта на Закон за изменение и допълнение на Глава шестнадесета, раздел пети от ЗСВ, със следната забележка: 
Предложената в Проекта редакция на чл. 319, ал. 1 от ЗСВ е в противоречие с чл. 310 от с.з., както и с основни принципи на правото, тъй като при несъставомерност или при липса на извършено нарушение дисциплинарният състав е длъжен да се произнесе по същество.
25.2. ИЗПРАЩА Проекта на Закон за изменение и допълнение на Глава шестнадесета, раздел пети от ЗСВ на комисия „Дисциплинарна дейност и взаимодействие с ИВСС“ към Съдийската колегия на ВСС.
25.3. След разглеждането му на заседание на комисия „Дисциплинарна дейност и взаимодействие с ИВСС“ към Съдийската колегия на ВСС, Проектът на Закон за изменение и допълнение на Глава шестнадесета, раздел пети от ЗСВ да бъде изпратено на сформираната към Министерство на правосъдието работна група за изменение и допълнение на Закона за съдебната власт. 

	26. ОТНОСНО: Запитване от административния ръководител на Районен съд – Пазарджик относно приложението на принципа на случаен подбор при разпределение на делата

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

26.1. Съгласно чл. 9, ал. 1 от ЗСВ, разпределението на делата и преписките в органите на съдебната власт се извършва на принципа на случайния подбор чрез електронно разпределение съобразно поредността на постъпването им. Разпоредбата на чл. 35, ал. 5 от Правилника за администрацията в съдилищата предвижда, че дейността по случайното разпределение на делата може да се възложи на съдебен служител, въз основа на мотивирана заповед на административния ръководител. Разпоредбата на чл. 9, ал. 1 от ЗСВ говори за разпределение на делата и преписките по поредността на постъпването им, като не предвижда изрично разпределението да става по вида на производството. Висшият съдебен съвет и неговите комисии не разполагат и с контролни функции по отношение на организацията на административната дейност на органите на съдебната власт и организацията по образуването и движението на делата, като законодателят е възложил тази дейност на Инспектората към Висшия съдебен съвет.
26.2. Писмото на председателя на Районен съд – Пазарджик да се изпрати на Инспектората към Висшия съдебен съвет, по компетентност.

	27. ОТНОСНО: Проект на решение на Министерски съвет за одобряване на Концепция за централизиран регистър на административнонаказателните производства на централните и териториалните държавни органи на изпълнителната власт

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

	27.1. ПОДКРЕПЯ изпратената за съгласуване Концепция за централизиран регистър на административнонаказателните производства на централните и териториалните държавни органи на изпълнителната власт.
	27.2. ИЗПРАЩА решението по т. 27.1. комисия „Професионална квалификация и информационни технологии“ с оглед внасяне на Проекта на решение на Министерски съвет за одобряване на Концепция за централизиран регистър на административнонаказателните производства на централните и териториалните държавни органи на изпълнителната власт за разглеждане на заседание на  Пленума на ВСС. 

	28. ОТНОСНО: Предложение от административния ръководител на Районен съд – Несебър за изменение на Правилника за администрацията на съдилищата

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

28.1. ИЗПРАЩА предложението от административния ръководител – председател на Районен съд – Несебър, ведно с писмата от административните ръководители – председатели на РС – Поморие, РС – Карнобат, РС – Средец и РС – Малко Търново, на комисия „Съдебна администрация“ към Съдийската колегия на ВСС, по компетентност.

	29. ОТНОСНО: Проект на Решение на Министерския съвет за приемане на мерки за трансформация на модела на административно обслужване

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

29.1. Висшият съдебен съвет и органите на съдебната власт не са сред субектите, които осъществяват дейност по административно обслужване по смисъла на § 1, т. 1 от Допълнителните разпоредби на Закона за администрацията и не предоставят административни услуги по смисъла на § 1, т. 2 от ДР на ЗА. Евентуални задължения за органите на съдебната власт, свързани с намаляване на административната тежест, следва да бъдат регламентирани в нормативен акт, като становище по него ВСС ще изрази в хода на законово регламентираната съгласувателна процедура.
29.2.	Да се изискат коментарите на министерствата относно мерките, касаещи дейността на Висшия съдебен съвет.

	30. ОТНОСНО: Искане за иницииране на процедура за произнасяне с тълкувателно решение във връзка с противоречива практика на съдилищата по прилагането на чл. 54а, ал. 1 от Закона за кадастъра и имотния регистър и §1, т. 3 от Допълнителните разпоредби на ЗКИР

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

  Комисия по правни и институционални въпроси не разполага с правомощието да инициира процедура по произнасяне с тълкувателно решение. Произнасянето по искането е от компетентността на председателя на Върховния административен съд. 

	31. ОТНОСНО: Писмо от административния ръководител на Районен съд – Бургас във връзка с постъпило запитване от съдебни служители с трайно намалена трудоспособност

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

  Поставеният въпрос е уреден в Кодекса на труда и Наредбата за структурата и организацията на работната заплата, като неговото решаване е изцяло в правомощията на работодателя. Висшият съдебен съвет и неговите комисии не разполагат с правомощие да дава обвързващо тълкуване на закона.

	32. ОТНОСНО: Искане от административния ръководител на Софийски районен съд във връзка с допустимостта на разсроченото и отсроченото плащане на публични вземания на съдебната власт

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

По отношение на разсроченото и отсроченото плащане на публични вземания на съдебната власт са приложими общите правила на Данъчно-осигурителния процесуален кодекс. Висшият съдебен съвет и неговите комисии не разполагат с правомощието да тълкуват закона и да дават задължителни указания по прилагането му.

	33. ОТНОСНО: Заявление от вещо лице за получаване на становище във връзка с вида на представяните пред органите на съдебната власт финансови документи за извършени съдебно-технически експертизи

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

Възнаграждението на вещото лице се изплаща въз основа на първичен счетоводен документ, издаден от лицето в качеството му на такова, упражняващо свободна професия по смисъла на §29 от Допълнителните разпоредби на Закона за данъците върху доходите на физическите лица. Изложеното становище няма обвързващ характер, тъй като Висшият съдебен съвет и неговите комисии не разполагат с правомощие да дават задължително тълкуване и указания по прилагането на закона, поради което заявителят следва да отправи запитването си до Националната агенция по приходите.

	34. ОТНОСНО: Писмо от Министерство на правосъдието относно молба от кмета на община Златарица за финансиране на дейностите по връчване на призовки, съобщения и книжа чрез общината или кметството

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

34.1. Осигуряването на бюджетните средства на ведомства извън органите на съдебната власт не е от компетентността на Пленума на ВСС и правомощията му съобразно ЗСВ. Съставянето, приемането, изпълнението и отчитането на държавния бюджет, на общинските бюджети и на други бюджети, попадащи в обхвата на консолидираната фискална програма, е предмет на уредба от Закона за публичните финанси. 
34.2.	ИЗПРАЩА решението на комисия „Бюджет и финанси“.

	35. ОТНОСНО: Писмо от председателя на Народното събрание с решение за приемане на:
	- Годишен доклад за дейността на ВСС и за дейността на Инспектората към ВСС за 2016 г. и 2017 г.
	- Доклад за прилагането на закона и за дейността на административните съдилища през 2016 г. и 2017 г. 
	- Доклад за прилагането на закона и за дейността на Прокуратурата и на разследващите органи през 2016 г. и 2017 г.
	- Доклад за прилагането на закона и за дейността на съдилища през 2016 г. и 2017 г.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

	ПРИЕМА ЗА СВЕДЕНИЕ решенията за приемане на: Годишен доклад за дейността на ВСС и за дейността на Инспектората към ВСС за 2016 г. и 2017 г., Доклад за прилагането на закона и за дейността на административните съдилища през 2016 г. и 2017 г., Доклад за прилагането на закона и за дейността на Прокуратурата и на разследващите органи през 2016 г. и 2017 г., Доклад за прилагането на закона и за дейността на съдилища през 2016 г. и 2017 г.

	ДОПЪЛНИТЕЛНИ ТОЧКИ:

               36. ОТНОСНО: Въпроси към Комисия по атестирането и конкурсите при съдийската колегия и Комисия по правни и институционални въпроси към Пленума на  Висшия съдебен съвет относно резултати от класиране на кандидати в конкурса за повишаване в длъжност „съдия“ във ВКС – Наказателна колегия, публикувано на 24.07.2018 г.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

36.1. Поставените въпроси не са от компетентността на Комисията по правни въпроси към Пленума на Висшия съдебен съвет. Оценяването на кандидатите в конкурса за повишаване в длъжност и преместване е правомощие на конкурсната комисия по чл. 189, ал. 5, т. 5 от Закона за съдебната власт, като критериите, по които става това, са подробно регламентирани в чл. 192 от ЗСВ и в Наредба № 1 от 9 февруари 2017 г. за конкурсите за магистрати и за избор на административни ръководители в органите на съдебната власт.
36.2. Решението на Комисията по правни и институционални въпроси по т. 36.1. да се изпрати на Гражданския съвет към Висшия съдебен съвет. 

ПРЕДСЕДАТЕЛ
                                                                   НА КОМИСИЯТА:	/п/	 
ЦВЕТИНКА ПАШКУНОВА